b'\n_START_ARTICLE_\nStanko Lorger\n_START_SECTION_\n\xc5\xbdivljenjepis\n_START_PARAGRAPH_\nLorger je leta 1964 v Ljubljani na FNT diplomiral iz matematike in fizike. Kot \xc5\xa1portnik-atlet je bil \xc4\x8dlan atletskega kluba \xc2\xbbKladivar\xc2\xab\xc2\xa0iz Celja. V letih _NEWLINE_1951 do 1962 je nastopal za jugoslovansko atletsko reprezentanco. Sodeloval je na treh evropskih atletskih prvenstvih. Bil je prvi Slovenec z osvojeno kolajno na evropskem atletskem prvenstvu. Srebrno kolajno je osvojil v teku na 110 m ovire na prvenstvu leta 1958 v Stockholmu. Udele\xc5\xbeil se je tudi treh olimpijskih iger v letih 1952, 1956 in 1960, na katerih je leta 1960 zasedel 5. mesto v teku na 110 m ovire. Poleg tega je bi udele\xc5\xbeenec \xc5\xa1e desetih  balkanskih prvenstev, kjer je vsakokrat osvojil prvo mesto v teku na 110 m ovire. Njegov slovenski in jugoslovanski rekord, ki ga je postavil leta 1958, je zna\xc5\xa1al 13,8 sekunde._NEWLINE_Lorger je bil leta 1958 in 1959 razgla\xc5\xa1en za najbolj\xc5\xa1ega \xc5\xa1portnika Jugoslavije. Leta 1967 pa je prejel tudi Bloudkovo nagrado. Lorger je \xc4\x8dastni me\xc5\xa1\xc4\x8dan Celja. Leta 2012 je bil sprejet v Hram slovenskih \xc5\xa1portnih junakov.'